Jumlah Penonton “House of the Dragon” Terus Meningkat
Siri House of the Dragon terus hangat dikalangan penonton. Selepas memecahkan rekod HBO, dengan tayangan perdana paling banyak ditonton, iaitu 10 juta penonton pada malam pertama, siri prekuel Game of Thrones itu terus menunjukkan jumlah penonton yang tinggi.  Kebiasaannya, rating penonton akan sedikit menurun pada minggu kedua, tetapi ia tidak berlaku pada House of The Dragon, dimana jumlah penontonnya terus meningkat, mengatasi jumlah yang direkodkan pada tayangan perdana.  Episod kedua House of the Dragon telah mencatatkan jumlah tontonan 2% lebih tinggi berbanding tayangan perdana pada Ahad yang lalu, iaitu sebanyak 10.2 juta penonton untuk episod minggu ini. Ini membuktikan bahawa siri baharu itu adalah rancangan terbesar HBO, dan francais Game of Thrones masih mampu berkembang maju.  Episod kedua House of the Dragon mencatatkan tontonan 2% lebih tinggi daripada tayangan perdana siri Ahad lalu. 10.2 juta penonton menonton untuk episod minggu ini, terus membuktikan bahawa siri baharu itu adalah raksasa mutlak untuk HBO, dan francais Game of Thrones masih berkembang maju. Bercakap tentang Game of Thrones, siri asal itu telah menikmati lonjakan besar dalam jumlah penonton sejurus selepas ketibaan House of the Dragon. Menurut HBO, jumlah tontonan Game of Thrones di HBO Max meningkat 30% sepanjang minggu lepas, mencatatkan pertumbuhan lapan minggu berturut-turut. Game of Thrones ialah judul kedua paling banyak ditonton di semua HBO Max minggu lepas, hanya di belakang House of the Dragon. Episod perdana prekuel itu kini telah ditonton sekitar 25 juta kali. House of the Dragon dibintangi oleh Paddy Considine, Matt Smith, Olivia Cooke, Emma D’Arcy, Steve Toussaint, Eve Best, Fabien Frankel, Sonoya Mizuno dan Rhys Ifans. Barisan pelakon tambahan yang lain termasuklah Milly Alcock, Bethany Antonia, Phoebe Campbell, Emily Carey, Harry Collett, Ryan Corr, Tom Glynn-Carney, Jefferson Hall, David Horovitch, Wil Johnson, John Macmillan, Graham McTavish, Ewan Mitchell, Theo Nate, Matthew Needham , Bill Paterson, Phia Saban, Gavin Spokes, dan Savannah Steyn. House of the Dragon kini boleh di strim di HBO GO